BERETNING FRA KOMMISSIONEN om ordningen for stabilisering af eksportindtægter i 1999, der er indført ved fjerde AVS/EF-konvention, som revideret ved Mauritius-aftalen.

1. Indledning

1. Artikel 31, stk. 3, i den interne aftale om finansiering og forvaltning af Fællesskabets bistand fastsætter følgende:

Kommissionen udarbejder hvert år en samlet rapport til medlemsstaterne, om hvorledes ordningen for stabilisering af eksportindtægter fungerer, og om, hvorledes AVS-staterne anvender de overførte midler.

2. Denne rapport omfatter AVS/EF-institutionernes aktiviteter og forvaltningen af ordningen i 1999, navnlig fordelingen af overførslerne for 1998, som var det fjerde år for anvendelse af Stabex-ordningen i medfør af fjerde AVS/EF-konvention, som revideret ved Mauritius-aftalen.

For fjerde anvendelsesår i træk kan overførslerne dækkes fuldt ud.

2. AVS/EF-institutionernes aktiviteter

3. Under forhandlingerne om fornyelsen af partnerskabsaftalen mellem AVS-landene og EU udspandt der sig en diskussion om udsvingene i AVS-landenes eksportindtægter.

4. Under disse forhandlinger blev det besluttet, at der i den fremtidige aftale skal stilles yderligere støtte til rådighed i tilfælde af udsving i eksportindtægterne, og at denne støtte skal integreres i AVS-staternes nationale vejledende program. Støtten skal erstatte det nuværende system med stabilisering af eksportindtægter.

3. Overførsler for anvendelsesåret 1998

5. Beregning af grundlaget for overførslerne

Kommissionen har for anvendelsesåret 1998 konstateret, at 13 AVS-stater kunne modtage 18 Stabex-overførsler. Listen over de 18 lande-/produktpar, som viser de støtteberettigede tab af eksportindtægter, fremgår af tabel 1 i denne rapport (se side 12).

6. Det samlede beløb for overførselsgrundlaget, efter anvendelse af det i artikel 197, stk. 3 og 4, i konventionen fastsatte fribeløb, udgør 86 355 867 EUR.

Det skal i denne forbindelse bemærkes, at beløbet for overførselsgrundlaget, som er beregnet i henhold til Fællesskabets importstatistikker, efter anvendelse af artikel 204 i konventionen nedsættes til beløbet for det overførselsgrundlag, som er beregnet i henhold til de statistikker, der er gældende for AVS-statens eksport til samtlige bestemmelsessteder, når det andet beløb er lavere.

7. Nedsættelser i medfør af artikel 203

I visse tilfælde har det på grund af udviklingen i den markedsførte produktion og den samlede eksport af de pågældende produkter været nødvendigt at afholde konsultationer mellem Kommissionen og repræsentanter for AVS-staterne i medfør af artikel 203 i konventionen. Disse konsultationer har ført til nedenstående nedsættelser:

7.1. Nedsættelser på grund af betydelige ændringer i udviklingen i den markedsførte produktion af det pågældende produkt:

>TABLE POSITION>

7.2. Nedsættelser på grund af et fald i andelen af eksport til samtlige bestemmelsessteder i den markedsførte produktion:

>TABLE POSITION>

8. Fastlæggelse af overførsler

Det samlede beløb for berettigede overførsler, efter konsultationer i henhold til artikel 202 og 203 i konventionen, udgjorde i dette tilfælde derfor 74 728 228 EUR.

Hvad angår anvendelsesåret 1998, tegner situationen for ordningens finansielle ressourcer sig således:

i EUR

- årligt beløb for anvendelsesåret 360 000 000 1998

- restbeløb for anvendelsesåret 271 251 306 1995 at overføre til 1998

- restbeløb for anvendelsesåret 286 415 194 1996 at overføre til 1998

- restbeløb for anvendelsesåret 295 207 178 1997 at overføre til 1998

- renter anslået pr. 30.6.1999 33 729 441

I alt : 1 246 603 119

Med dette beløb har det været muligt fuldt ud at dække overførslerne for anvendelsesåret 1998.

9. Oversigt over regnskabsåret, opgjort efter modtagerland og efter produkt

Tabel nr. 2 (side 13) indeholder en oversigt over regnskabsåret, opgjort efter modtagerland. I anvendelsesåret 1998 er det Salomonøerne, som er ordningens største modtager, hvilket hovedsagelig skyldes tab inden for træeksporten.

10. Opgjort efter produkt (se tabel 3, side 14) viser oversigten, at træ tegner sig for 55,9% af de samlede overførsler, kaffe for 21%, jordnøddeprodukter for 8,4% og bananer for 7,6%. Overførslerne udgør i en række tilfælde et væsentligt tilskud til modtagerlandenes samlede indtægter. Som eksempel kan nævnes:

>TABLE POSITION>

11. Virkningerne af de disponible Stabex-midler for den pågældende sektor kan dog bedre vurderes ved at sammenligne de overførte beløb med eksportindtægterne fra det produkt, som giver anledning til overførslen:

>TABLE POSITION>

4. Anvendelsen af de overførte midler

12. Ramme for gensidige forpligtelser

Denne del af beretningen omhandler rammerne for gensidige forpligtelser, som blev underskrevet i løbet af 1999, men som vedrører anvendelsen af overførsler fra tidligere år.

12.1. Grenada

Anvendelsesår: 1995

Produkter: Bananer 1 192 784 EUR

Muskatnødder og -blommer 531 300 EUR

Betalingsdato 3.6.1997

Dato for undertegnelse af rammen 10.10.1999

Sammendrag

Overførslerne skal anvendes til strategisk at sætte landbrugssektoren i stand til at reagere på de udfordringer, som dens vigtigste eksportafgrøder står over for på markederne.

Den overførsel, der skete for bananer i 1995, vil blive brugt til at give producenterne den nødvendige støtte til at etablere rentable bananproducerende enheder med følgende midler:

- Investeringer på bedrifterne

- Dræning og kunstvanding

- Kapitalinvesteringer uden for bedrifterne

- Landbrugspraksis og rekruttering af arbejdere på bedrifterne

- PR-kampagne.

Hvad angår muskatnødder og -blommer, vil overførslen for 1995 blive brugt til at styrke muskatindustriens konkurrencedygtighed og lette dens diversifikation til nye markeder og produkter. De konkrete mål er:

- Oprettelse af et laboratorium til kvalitetstests

- Udvidelse af fabrikken til destillering af muskatolie til også at fremstille muskatsmør, organisk gødning og til installering af et vandrensningssystem.

12.2. Papua Ny Guinea

Anvendelsesår : restbeløb fra første finansprotokol

Produkter: Kakaoprodukter 1 422 631 EUR

Kaffe 2 680 376 EUR

Kopraprodukter 419 512 EUR

Palmeprodukter 486 422 EUR

Betalingsdato: 17.07.1998

Dato for undertegnelse af rammen: 28.12.1999

Sammendrag

Den samlede overførsel vil blive anvendt inden for genopretningen af landbrugsaktiviteterne i Bougainville-provinsen til finansiering af f.eks. følgende punktaktioner:

- leje af flodfartøj

- anlæg/vedligeholdelse af stier i landområder

- lånesystem i mindre målestok.

12.3. Saint Lucia

Anvendelsesår: 1996 og 1997

Produkt: Bananer 1996 3 212 647 EUR

1997 9 345 575 EUR

Betalingsdato: 27.10.1998

Dato for undertegnelse af rammen: 4.3.1999

Sammendrag

I overensstemmelse med Castries II aftalememorandum er Saint Lucias regering og Kommissionen for De Europæiske Fællesskaber blevet enige om at anvende Stabex-overførslerne for 1996 og 1997 til at skabe vedvarende vækst i økonomien og mindske fattigdommen.

Der er enighed om at stræbe efter følgende konkrete mål for at nå de overordnede mål:

Centralregeringen udvikler og gennemfører makroøkonomiske og sektorspecifikke politikker, der sker udvikling inden for menneskelige ressourcer, sociale aspekter og de forskellige lokalsamfund med henblik på at mindske fattigdommen og udvikle institutionerne med det formål at:

- Øge statens og den konsoliderede offentlige opsparing

- Øge betydningen af fremstillingsindustrien, turisme og andre tjenesteydelser i økonomien og få en mere diversificeret landbrugssektor

- Holde betalingsbalancens løbende poster og udlandsgælden inden for bæredygtige rammer

- Åbne økonomien yderligere ved at gennemføre "Caricom Common External Tariff"

- Højne det uddannelsesmæssige og faglige niveau, så flere bliver i stand til at finde beskæftigelse

- Øge de forskellige lokalsamfunds mulighed for at spille en central rolle i deres egen udvikling

- Styrke samarbejdet mellem staten og NGO'er

- Gøre det lettere at levere tjenesteydelser til sårbare grupper

- Styrke og forbedre kvaliteten af de offentlige og private institutioner, så de bliver mere effektive, specielt inden for udvikling og gennemførelse af politikker.

12.4. Saint Vincent

Anvendelsesår: 1996 og 1997

Produkter: Bananer 1996 8 397 816 EUR

1997 6 419 882 EUR

Betalingsdato: 28.8.1998

Dato for undertegnelse af rammen : 4.3.1999

Sammendrag

I overensstemmelse med Castries II aftalememorandum er Saint Vincents regering og Kommissionen for De Europæiske Fællesskaber blevet enige om at anvende Stabex-overførslerne for 1996 og 1997 til at skabe vedvarende vækst i økonomien og mindske fattigdommen.

Der er enighed om at stræbe efter følgende konkrete mål for at nå de overordnede mål:

Centralregeringen udvikler og gennemfører makroøkonomiske og sektorspecifikke politikker, der sker udvikling inden for menneskelige ressourcer, sociale aspekter og de forskellige lokalsamfund med henblik på at mindske fattigdommen og udvikle institutionerne med det formål at:

- Øge statens og den konsoliderede offentlige opsparing

- Øge betydningen af fremstillingsindustrien, turisme og andre tjenesteydelser i økonomien og få en mere diversificeret landbrugssektor

- Holde betalingsbalancens løbende poster og udlandsgælden inden for bæredygtige rammer

- Åbne økonomien yderligere ved at gennemføre "Caricom Common External Tariff"

- Højne det uddannelsesmæssige og faglige niveau, så flere bliver i stand til at finde beskæftigelse

- Øge de forskellige lokalsamfunds mulighed for at spille en central rolle i deres egen udvikling

- Styrke samarbejdet mellem staten og NGO'er

- Gøre det lettere at levere tjenesteydelser til sårbare grupper

- Styrke og forbedre kvaliteten af de offentlige og private institutioner, så de bliver mere effektive, specielt inden for udvikling og gennemførelse af politikker.

12.5. Salomonøerne

Anvendelsesår: 1994 og 1995

Restbeløb fra 1. finansprotokol

Produkter: Kopraprodukter 1994 1 275 901 EUR

Kakao 1995 182 989 EUR

Restbeløb fra 1. finansprotokol 45 502 EUR

Betalingsdatoer: 21.01.99 (1994)

19.01.99 (1995)

25.11.98 (restbeløb)

Dato for undertegnelse af rammen: 26.08.99

Sammendrag

I overensstemmelse med regeringens mellemlange udviklingsstrategi og med tidligere rammer vil midlerne blive anvendt til at støtte det integrerede program for landdistrikterne, især:

- Landbrug og bedrifter

- Infrastruktur i landdistrikter

- Skovbrugssektoren,

hvor de vil blive fordelt på punktaktioner som:

- Kreditmuligheder i landdistrikterne

- Forskning inden for landbrugssektoren

- Behandling af kopra og planlægning af handelen med produktet

- Øget deltagelse af kvinder i de finansierede projekter

- Vedligeholdelse af infrastruktur i landdistrikterne

- Studier af nye sorter

- Uddannelsesprogrammer.

12.6. Vanuatu

Anvendelsesår: 1995 og 1996

Restbeløb fra 1. finansprotokol

Produkter: Kakao 1995 455 819 EUR Kakao 1996 198 668 EUR Restbeløb fra 1. finansprotokol 25 205 EUR

Betalingsdatoer: 29.04.98 (1995)

25.11.98 (1996)

26.06.97 (restbeløb)

Dato for undertegnelse af rammen: 06.08.99

Sammendrag

I lighed med tidligere overførsler vil midlerne overvejende blive anvendt til at støtte initiativer til diversificering og udvidelser inden for landbrugssektoren. De planlagte punktaktioner drejer sig om forbedring af vejnettet, herunder især anlæg af broer og flodovergange på øen Espiritu Santi.

BILAG

Tabel 1 : FASTSÆTTELSE AF OVERFØRSELSGRUNDLAGET FOR 1998 (i EUR)

>TABLE POSITION>

Tabel 2:

OPGØRELSE PR. MODTAGERLAND ANVENDELSESÅR 1998

>TABLE POSITION>

Tabel 3:

OPGØRELSE PR. MODTAGERPRODUKT anvendelsesår 1998

>TABLE POSITION>